b'\n_START_ARTICLE_\nCritic\xc4\x83 de film\n_START_PARAGRAPH_\nCritica de film este un proces de analiz\xc4\x83, estetic\xc4\x83 \xc8\x99i evaluare a filmului, a mediului film \xc8\x99i a cinematografului \xc3\xaen general (estetic, artistic \xc8\x99i antropologic) \xc8\x99i \xc3\xaen particular (dup\xc4\x83 mi\xc8\x99care artistic\xc4\x83, cinematografie na\xc8\x9bional\xc4\x83, autor \xc8\x99i film)._NEWLINE_Critica de film se face la nivel jurnalistic (de c\xc4\x83tre diver\xc8\x99i jurnali\xc8\x99ti, mai mult sau mai pu\xc8\x9bin specializa\xc8\x9bi) \xc8\x99i la nivel academic (de c\xc4\x83tre speciali\xc8\x99ti \xc3\xaen film \xc8\x99i de c\xc4\x83tre autori renumi\xc8\x9bi de filme).\n_START_SECTION_\nCritic\xc4\x83 jurnalistic\xc4\x83\n_START_PARAGRAPH_\nCritica jurnalistic\xc4\x83, care este o critic\xc4\x83 de opinie, este realizat\xc4\x83, de obicei, de critici care nu sunt profesioni\xc8\x99ti sau critici academici \xc3\xaen reviste, ziare \xc8\x99i publica\xc8\x9bii de pe internet. De cele mai multe ori astfel de articole se refer\xc4\x83 la filme noi sau relativ noi, de\xc8\x99i pot face referiri \xc8\x99i la filme apar\xc8\x9bin\xc3\xa2nd altor perioade din cinematografie. De multe ori, descrierea scenariului poate influen\xc8\x9ba cititorii pentru a vedea filmul sau chiar \xc3\xaen a cump\xc4\x83ra o \xc3\xaenregistrare a sa.\n_START_SECTION_\nCritic\xc4\x83 academic\xc4\x83\n_START_PARAGRAPH_\nSe pot men\xc8\x9biona, printre numero\xc8\x99ii critici academici de film, autori notabili de filme precum Andr\xc3\xa9 Bazin, Jean-Luc Godard \xc8\x99i Fran\xc3\xa7ois Truffaut (to\xc8\x9bi pentru Cahiers du Cin\xc3\xa9ma); sau Kristin Thompson, David Bordwell \xc8\x99i Sergei Eisenstein.\n_START_SECTION_\nPremii\n_START_PARAGRAPH_\nGuvernul Indiei acord\xc4\x83 un premiu anual na\xc8\x9bional intitulat National Film Award for Best Film Critic pentru criticii de film care analizeaz\xc4\x83 filmele indiene.'